open-index/open-wikipedia-markdown huggingface dataset:
อากิตะชิงกันเซ็ง

**อากิตะชิงกันเซ็ง** () เป็นรถไฟชิงกันเซ็งขนาดเล็ก ให้บริการในภูมิภาคคันโต และโทโฮกุ ในประเทศญี่ปุ่น เชื่อมต่อระหว่างเมืองโตเกียวกับเมืองโมริโอกะ จังหวัดอิวาเตะ และเมืองอากิตะ จังหวัดอากิตะ

อากิตะ ชิงกันเซ็งใช้เส้นทางของโทโฮกุชิงกันเซ็ง จนถึงสถานีรถไฟโอมางาริ จึงเปลี่ยนไปใช้เส้นทางสายทาซาวาโกะ และสายหลักโออุ จนถึงอากิตะ

## สถานี
ระหว่างโตเกียวถึงโมริโอกะ จะใช้สถานีร่วมกับสายโทโฮกุชินกันเซ็ง รายละเอียดสถานี ดังนี้

## อ้างอิง

หมวดหมู่:ชิงกันเซ็ง
หมวดหมู่:การขนส่งระบบรางในโตเกียว
หมวดหมู่:การขนส่งระบบรางในจังหวัดไซตามะ
หมวดหมู่:การขนส่งระบบรางในจังหวัดโทจิงิ
หมวดหมู่:การขนส่งระบบรางในจังหวัดฟูกูชิมะ
หมวดหมู่:การขนส่งระบบรางในจังหวัดมิยางิ
หมวดหมู่:การขนส่งระบบรางในจังหวัดอิวาเตะ
หมวดหมู่:การขนส่งระบบรางในจังหวัดอากิตะ
อ
เห็ดพิษ

**เห็ดพิษ** เป็นเห็ดที่อันตรายต่อผู้บริโภค และความเป็นพิษอาจทำให้เป็นอันตรายถึงแก่ชีวิตได้ เห็ดที่สามารถนำมา บริโภคได้อย่างปลอดภัยมีอยู่เป็นจำนวนมาก แต่จะมีเห็ดพิษหรือเห็ดเมาอยู่ไม่ถึง 100 ชนิด เห็ดพิษที่ จัดว่าร้ายแรงที่สุดได้แก่ เห็ดในสกุล *Amanita* สกุล *Helvella* ส่วนในสกุลอื่น ๆ (ไม่) เป็นอันตรายมากนัก อาจทำให้เกิดอาการมึนเมาเท่านั้น เห็ดพิษสามารถจำแนกระดับความเป็นพิษที่เกิดขึ้นได้เป็น 3 ระดับ คือมีพิษรุนแรง ทำให้เสียชีวิตได้ มีพิษรุนแรง ไม่ถึงกับเสียชีวิต เป็นพิษระดับอ่อน หรือเป็นเห็ดเมา

หมวดหมู่:เห็ด
หมวดหมู่:เห็ดรามีพิษ
เห็ดขี้ควาย

**เห็ดขี้ควาย** หรือ **เห็ดวิเศษ** (; ) อยู่ในวงศ์ Strophariaceae เป็นเห็ดที่มีฤทธิ์กับระบบประสาท มีขึ้นอยู่ตามกองมูลควายแห้ง สีของเห็ดจะมีสีเหลืองซีดคล้ายสีฟางแห้ง บนหัวของร่มจะมีสีน้ำตาลเข็มจนถึงสีดำ บริเวณก้าน ที่ใกล้จะถึงตัวร่ม จะมีแผ่นเนื้อเยื่อบาง ๆ สีขาวแผ่ขยายออกรอบก้าน แผ่นนี้มีลักษณะคล้ายวงแหวน เห็ดขี้ควายมีขึ้นอยู่ทั่วไปแทบทุกภาคของประเทศไทย ลักษณะของเห็ดตัวสมบูรณ์และโตเต็มที่ ตรงบริเวณหมวกจะมีเส้นผ่าศูนย์กลางประมาณ 6.5 - 8.8 เซนติเมตร ความสูงของลำต้นประมาณ 5.5 - 8.0 เซนติเมตร เส้นผ่าศูนย์กลางประมาณ 0.8 - 1.0 เซนติเมตร 

ผู้ที่รับประทานเห็ดนี้ จะมีอาการมึนเมา ประสาทหลอน ไม่สามารถลำดับทิศทาง เห็นภาพ แสง สีต่างๆ ลวงตา มีความคิดและอารมณ์เปลี่ยนแปลงคล้าย แอลเอสดี ถ้ากินมากเกินไปอาจจะทำให้ควบคุมสติไม่อยู่ เกิดประสาทหลอนอย่างรุนแรง คลื่นไส้ อาเจียน อาจเสียชีวิตได้เพราะหายใจติดขัด คนที่เคยใช้มานาน ๆ จะเพลินต่อความรู้สึกต่าง ๆ นี้ ร่างกายจะเกิดการต้านยา ต้องเพิ่มขนาดการใช้ขึ้นเรื่อย ๆ ถ้ารับประทานดอกแห้งจะมึนเมาน้อยกว่าครึ่งเมื่อเทียบกับการรับประทานดอกสด อาการที่เกิดจากการกินเห็ดขี้ควายขึ้นอยู่กับปริมาณ และสภาพของร่างกายของแต่ละบุคคล

ในวันที่ 17 มิถุนายน พ.ศ. 2556 ที่สนามหญ้าหน้าตึกบัญชาการ (ตึกไทยคู่ฟ้า) ทำเนียบรัฐบาล ได้พบเห็ดขี้ควายจำนวนมากผุดขึ้น  ซึ่งต่อมาเจ้าหน้าที่ก็ได้ถอนออกไป

สำหรับในประเทศไทย ดอกเห็ด ก้านเห็ด สปอร์ของเห็ดดังกล่าว จัดเป็นยาเสพติดให้โทษในประเภท 5 ตามพระราชบัญญัติยาเสพติดให้โทษ พ.ศ. 2522 โดยผู้ใดผลิต ขาย นำเข้า หรือส่งออก ต้องระวางโทษจำคุกตั้งแต่ 2-15 ปี และปรับตั้งแต่ 200,000-1,500,000 บาท ขณะที่ผู้เสพจำคุกไม่เกิน 1 ปี หรือปรับไม่เกิน 20,000 บาท หรือทั้งจำทั้งปรับ

## อ้างอิง

## แหล่งข้อมูลอื่น

หมวดหมู่:เห็ด
หมวดหมู่:เห็ดรา
หมวดหมู่:เห็ดรามีพิษ
หมวดหมู่:พืชเสพติด
อนุราธปุระ

**อนุราธปุระ** [อะ-นุ-รา-ทะ-ปุ-ระ] () หรือ **อนุราตปุรัม** () หรือเอกสารไทยเรียกว่า **อนุราฐบุรี** เป็นเมืองในประเทศศรีลังกา เคยเป็นเมืองหลวงของอาณาจักรสิงหล ปัจจุบันได้รับการขึ้นทะเบียนเป็นมรดกโลกจากยูเนสโก ตั้งอยู่ห่างจากนครโคลัมโบไปทางทิศเหนือราว 205 กิโลเมตร  ถือเป็นหนึ่งในเมืองที่มีผู้อยู่อาศัยที่เก่าแก่ที่สุดในโลก มีต้นพระศรีมหาโพธิ์ที่สืบพันธุ์มาจากต้นเดิมที่พุทธคยา

อนุราธปุระเคยรุ่งเรืองในด้านพุทธศาสนา เคยเป็นที่ตั้งของโลหะปราสาทหลังที่สองของโลกซึ่งสร้างขึ้นในสมัยพระเจ้าทุฏฐคามณีอภัย ปัจจุบันยังปรากฎรากฐานของโลหะปราสาท

หมวดหมู่:เมืองในประเทศศรีลังกา
หมวดหมู่:แหล่งมรดกโลกในประเทศศรีลังกา
กอบิส

**กอบิส** () หรือ **กาแบ็ส** () เป็นเมืองหลักของเขตผู้ว่าการกอบิส ประเทศตูนิเซีย มีประชากร 116,323 คน (พ.ศ. 2547) เป็นเมืองใหญ่เป็นอันดับ 6 ของประเทศ ตั้งอยู่ทางตะวันออกเฉียงใต้ของประเทศ ริมอ่าวกอบิส เป็นเมืองท่าในบริเวณโอเอซิส มีการปลูกพืชและทำการประมง
หมวดหมู่:เมืองในประเทศตูนิเซีย
นกยางแดงใหญ่

thumb| ''Botaurus stellaris''

**นกยางแดงใหญ่** (Eurasian Bittern หรือ Great Bittern)  เป็นนกลุยน้ำในวงศ์นกยาง

## ลักษณะ
นกยางแดงใหญ่ยาว  ช่วงปีกกว้าง  หนัก 0.87-1.94 กก. ปากเหลืองหรือแกมส้ม ขนาดใหญ่มาก คล้ายนกแขวกวัยอ่อน แต่ขนลำตัวดัวน้ำตาลแกมเหลือง หน้าผากถึงท้ายทอยและแถบหนวดดำ ลำตัวด้านบนและล่างมีลายเกล็ดคล้ายลูกศรสีน้ำตาลเข้มหรือดำ ขณะบินขนปีกบินมีลายขวางสีน้ำตาลเข้ม

## อ้างอิง

## แหล่งข้อมูลอื่น

* RSPB with sound file
* ARKive Stills, video 
* BBC Wildlife Finder - videos and information

หมวดหมู่:วงศ์นกยาง
ยางแดงใหญ่
นกยางดำ

**นกยางดำ** (Black Bittern) เป็นนกลุยน้ำโลกเก่าในวงศ์นกยาง แพร่พันธุ์ในเขตร้อนของทวีปเอเชียจากประเทศปากีสถาน, ประเทศอินเดีย และ ประเทศศรีลังกา ไปทางตะวันออกถึงประเทศจีน, ประเทศอินโดนีเซีย และ ประเทศออสเตรเลีย ปกติเป็นนกประจำถิ่น แต่ในตอนเหนือบางแห่งเป็นนกอพยพระยะสั้น กินแมลง, ปลา และสัตว์สะเทินน้ำสะเทินบกเป็นอาหาร

## ลักษณะ
[thumb|left|ขณะบินใน[ประเทศอินเดีย]]
นกยางดำเป็นนกขนาดใหญ่ ยาว  นกตัวผู้ ปากเหลืองคล้ำ ปลายและสันปากบนดำ หัว คอ และลำตัวด้านบนดำ คอมีแถบยาวสีเหลืองแกมน้ำตาล คอด้านล่างและอกขาวมีลายขีดยาวสีดำหรือแกมน้ำตาลแดงคล้ำ ลำตัวด้านล่างเทาเข้ม แข้งและตีนดำ นกตัวเมีย หัวและลำตัวด้านบนแกมน้ำตาล มากกว่าตัวผู้ ลายขีดที่คอและอกน้ำตาลแดง นกวัยอ่อน มีลักษณะคล้ายตัวเมีย แต่หัวและลำตัวด้านบนมีลายเกล็ดจากขอบขนสีน้ำตาล

## อ้างอิง

*  Database entry includes justification for why this species is of least concern.
* *Birds of India* by Grimmett, Inskipp and Inskipp, ISBN 0-691-04910-6

หมวดหมู่:วงศ์นกยาง
ยางดำ
หมวดหมู่:นกที่พบในประเทศปากีสถาน
หมวดหมู่:นกที่พบในประเทศอินเดีย
หมวดหมู่:นกที่พบในประเทศอินโดนีเซีย
จิงจูฉ่าย

**จิงจูฉ่าย** (;  ไป๋เปาเฮา) เป็นสมุนไพรจีนที่นิยมใส่ในต้มเลือดหมู เป็นพืชท้องถิ่นของประเทศจีนทางตะวันตก เป็นพืชชนิดเดียวในสกุลโกฐจุฬาลัมพา ที่เป็นพืชปลูก ไม่ชอบดินคุณภาพต่ำหรือดินที่แข็งเกินไป 

ชาวจีนแต้จิ๋วนำไปประกอบอาหารได้หลายอย่าง เช่น ใส่ในต้มเลือดหมู นำไปทอดกรอบกินคู่กับหอยโข่งทะเล ใส่ในแกงจืดไตหมู กระดูกหมูหรือลูกชิ้นปลา แพทย์แผนจีนถือว่าเป็นยาเย็นจัด ลดความร้อนในเลือด ขับพิษ ขับลม แก้ไอ ใบสดนำไปต้มน้ำหรือคั้นดื่ม แก้อักเสบและลดอาการบวม

## อ้างอิง

หมวดหมู่:วงศ์ทานตะวัน
หมวดหมู่:สมุนไพรจีน
หมวดหมู่:สกุลโกฐจุฬาลัมพา
นกกระสาใหญ่

**นกกระสาใหญ่** (Great-billed Heron) เป็นนกลุยน้ำในวงศ์นกยาง เป็นนกประจำถิ่นจากเอเชียตะวันออกเฉียงใต้ถึงประเทศปาปัวนิวกินีและประเทศออสเตรเลีย ส่วนใหญ่อาศัยอยู่ตามชายฝั่งทะเล เช่น เกาะ แนวปะการัง ป่าชายเลน แม่น้ำขนาดใหญ่ แต่บางครั้งก็สามารถพบได้ภายในแผ่นดินตามบ่อน้ำ

## ลักษณะ

นกกระสาใหญ่เป็นนกขนาดใหญ่ สูง 114–115&nbsp;ซม. ปากยาวสีเทา ปลายแหลมตรง ใต้จะงอยปากล่างสีขาว ตาสีเหลือง บริเวณท้ายทอยมีขนสั้น ๆ สีขาวปนเทาประมาณ 10 เส้น เป็นพู่ชี้ไปข้างหลัง เมื่อตกใจหรือเข้าต่อสู้กัน พู่นี้จะพองขึ้น คอยาวสีน้ำตาล ด้านหน้ามีพู่ขนสีน้ำตาลห้อยระย้าลงมา เกือบถึงอก ลำตัวตอนบนและปีกสีเทาอมน้ำตาล บริเวณหลังมีขนนุ่มบาง สีขาวปกคลุมพลิ้วอยู่บริเวณหลัง ลำตัวตอนล่างสีน้ำตาล ขาสั้น ใหญ่ แข็งแรง สีเทา หางสั้นสีเทา

## อ้างอิง
*  Database entry includes justification for why this species is of least concern.

## แหล่งข้อมูลอื่น

* BirdLife Species Factsheet 

กระสาใหญ่
กระสาใหญ่
หมวดหมู่:นกที่พบในประเทศออสเตรเลีย
หมวดหมู่:นกที่พบในประเทศอินเดีย
หมวดหมู่:นกที่พบในประเทศอินโดนีเซีย
รองเท้านารีเหลืองเลย

**รองเท้านารีเหลืองเลย** ()หรือ**รองเท้านารีคอขาว** เป็นกล้วยไม้ดิน พบตามซอกหินหรือที่ร่ม แพร่กระจายตั้งแต่จีนตอนใต้ พม่าและทางเหนือของอินเดีย ใบรูปขอบขนาน หนา ก้านช่อดอกยาว ดอกสีเขียวหรือเขียวอมม่วง มีขน ดอกเดี่ยว ออกดอกเดือนธันวาคมถึงมีนาคม
## อ้างอิง
* อบฉันท์ ไทยทอง. กล้วยไม้เมืองไทย. พิมพ์ครั้งที่ 13. กทม. บ้านและสวน. 2550.หน้า 39
หมวดหมู่:สกุลรองเท้านารี
เดอะเวิร์กกิงส์ออฟเดอะโซล

**เดอะเวิร์กกิงส์ออฟเดอะโซล** () เป็นสตูดิโออัลบั้มเดี่ยวชุดแรกของ ณฐพล ศรีจอมขวัญ มือเบสวง พีโอพี และ กรู๊ฟไรเดอร์ส วางจำหน่ายเมื่อปี พ.ศ. 2549 ภายใต้สังกัดสไปซีดิสก์ 

## รายชื่อเพลง
;คำร้องและทำนองโดย ณฐพล ศรีจอมขวัญ
# เธอจะเชื่อไหม / Destiny (คำร้องเพิ่มเติมโดย บอย โกสิยพงษ์)
# กรุณา / Please feat. โหน่ง พิมพ์ลักษณ์ กมลเพชร (คำร้องเพิ่มเติมโดย บอย โกสิยพงษ์)
# Alida 
# เฝ้ารอเฝ้าคอย / I'm Still Waiting 
# ได้โปรดบอก / Tell Me Why (คำร้องโดย Zentrady และ ณฐพล ศรีจอมขวัญ)
# The Letter (คำร้องโดย อลิดา สุทธิรังกูร)
# สุดท้ายที่ปลายทาง / My Savior (คำร้องโดย Bali และ ณฐพล ศรีจอมขวัญ)
# Love is (คำร้องโดย อลิดา สุทธิรังกูร)
# ตั้งแต่ฉันพบเธอ / I Found You (คำร้องโดย Zentrady)
# Alida (Ballad Version) 
# เปิดให้รักเข้ามาในใจ / Let Love In (คำร้องโดย Zentrady และ ณฐพล ศรีจอมขวัญ)
# The Workings of The Soul

## รายละเอียดอัลบั้ม
* โปรดิวเซอร์ - ณฐพล ศรีจอมขวัญ 
* เรียบเรียงทุกเพลงโดย - ณฐพล ศรีจอมขวัญ 
* ควบคุมการร้องโดย - ณฐพล ศรีจอมขวัญ, Bali
* วิศวกรเสียง - ณฐพล ศรีจอมขวัญ, ณัฐนันท์ สังขะทรัพย์, พีท ตันสกุล, อาจอำพล จันทวุฒิ 
* วิศวกรเสียงออเคสตร้า - ประทีป เจตนากุล, เทวฤทธิ์ ไตรวัฒนาภรณ์ 
* บันทึกเสียงที่ - Underground Control, Big Hit Studio, Sexy Pink Studio
* มิกซ์โดย - Eric Ferguson ที่ Bluecupmusic Studio (Hollywood, CA.) 
* มาสเตอริ่งโดย - Dave Collins ที่ Dave Collins Mastering Studio (Los Angeles, CA.)
* ปรับแต่งเสียงร้องโดย - พีท ตันสกุล 

* ณฐพล ศรีจอมขวัญ - ร้องนำ, เบส, กลองโปรแกรม, ซินธิไซเซอร์, เครื่องสาย
* อลิดา สุทธิรังกูร - อ่านกวี
* มาตรชัย มะกรูดทอง - กลอง
* ชนุตร์ เตชธนนันท์ - กลอง
* เอกพงศ์ เชิดธรรม - เครื่องเคาะจังหวะ
* ณัฐนันท์ สังขะทรัพย์ - อัพไรท์ เบส
* อดิศักดิ์ หัตถกุลโกวิท - กีตาร์ไฟฟ้า, กีตาร์โปร่ง
* นันทวิทย์ สะวิคามิน - กีตาร์ไฟฟ้า, กีตาร์โปร่ง
* เปาซี มามะ - กีตาร์ไฟฟ้า
* ภิทรู พลชนะ - เปียโน, DX7, ออร์แกน
* คม วงษ์สวัสดิ์ - เปียโน
* ศักดิ์สิทธิ์ เวชสุภาพร - เปียโน
* Bali - ร้องประสาน
* Zentrady - ร้องประสาน
* นพวรรณ ชอบกิตติคุณ - ร้องประสาน
* ชิดชนก มัญชุรัตน์ - ร้องประสาน
* อภิสิทธิ์ วงศ์โชติ - เรียบเรียงและควบคุมวงออเคสตร้า

* ไวโอลิน:
** ศิริพงษ์ ทิพย์ธัญ
** อ้อมพร โฆวินทะ
** ไพโรจน์ องคสิงห์
** Michael Allen
** พจน์ ปรีชา 
** วินัย ศิริเพ็ญ
** ดุริยางค์ วอกลาง
** พรต เรืองศรีมั่น
** เดโชพล โควินท์ทวีวัฒน์
* วิโอลา:
** สมเกียรติ ศรีคำ
** ธันวิน ใจเพียร
** พิสุทธิ์ สายโอบเอื้อ
* เชลโล:
** อภิชัย เลี่ยมทอง
** สุนทร ทองประกอบ
** อุทัยศรี ศรีณรงค์
** Yukihisa Nakagawa
* ฟลุต:
** ศุภชัย จงชนะไชย
* ฮอร์น:
** เอกนก ขอเจริญ 

## แหล่งข้อมูลอื่น
* http://www.facebook.com/kor.notapol
* http://soundsyndrome.exteen.com/20080503/the-working-of-the-soul 
* http://www.ac106.com/webboard/index.php?topic=274.0 
* ปกอัลบั้ม "The Workings of The Soul"

หมวดหมู่:อัลบั้มเพลงไทยสากล
หมวดหมู่:อัลบั้มเพลงในปี พ.ศ. 2549
สนามแสดงช้าง

**สนามแสดงช้าง** สร้างเมื่อปี พ.ศ. 2545  ตั้งอยู่ติดกับสนามกีฬาศรีณรงค์โดยสร้างขึ่นโดยงบประมาณขององค์การบริหารส่วนจังหวัดสุรินทร์และการท่องเที่ยวแห่งประเทศไทย ใช้สำหรับการแสดงช้างและแสดงคอนเสิร์ตและการแสดงช้างใน**[[งานช้างสุรินทร์|งานช้างและกาชาดสุรินทร์]]** โดยเดิมนั้นสุรินทร์ เอฟซีได้เข้ามาเช่าสนามแห่งนี้เป็นสนามเหย้าเพียงแค่ 5 ปี ก็กลับไปใช้สนามกีฬาศรีณรงค์ซึ่งอยู่ฝั่งตรงข้าม และในปีพ.ศ. 2555องค์การบริหารส่วนจังหวัดสุรินทร์ได้ทำการปรับปรุงสนามโดยการติดตั้งเก้าอี้ ระบบไฟใหม่ และหญ้าสนาม จนแล้วสร้างเสร็จในที่สุด

หมวดหมู่:สนามกีฬาในจังหวัดสุรินทร์
หมวดหมู่:สนามฟุตบอลในประเทศไทย
อังเดร คูเลบิน

**อังเดร คูเลบิน** () เจ้าของฉายา **หัวกระสุน** เกิดวันที่ 14 พฤษภาคม ค.ศ. 1984 ในนอยสทรีสท์ ประเทศเยอรมนี เป็นนักมวยไทยชาวเบลารุส รุ่นเฟเธอร์เวท จากค่ายมวย "คิกไฟท์เตอร์" ซึ่งตั้งอยู่ในกรุงมินสค์ เขาเป็นแชมป์โลกมวยไทย 18 สมัย ที่ชนะรายการระดับนานาชาติ ทั้งในระดับสมัครเล่นและอาชีพ จากรุ่น 51 กก. ไปจนถึง 67 กก. ซึ่งถือเป็นหนึ่งในรุ่นปอนด์ต่อปอนด์สำหรับนักมวยไทยที่สูงที่สุดในโลก ในปี ค.ศ. 2007 เขาเป็นนักมวยไทยคนแรกในเบราลุสที่ได้รับรางวัล "ออเนอร์มาสเตอร์ออฟสปอร์ท" โดยประธานาธิบดีของประเทศ

วันที่ 24 มิถุนายน พ.ศ. 2555 อังเดรเข้าร่วมแข่งขันชิงแชมป์รุ่นเวลเธอร์เวทของสหพันธ์มวยไทยอาชีพโลก โดยได้พบกับคู่ชก สิงห์มณี แก้วสัมฤทธิ์ ในคู่เอกของรายการ *ศึกมวยดีวิถีไทยพัทยามหากุศล* ซึ่งจัดขึ้นที่ เวทีมวยพัทยา บ๊อกซิ่ง เวิลด์ โดยอังเดรเป็นฝ่ายแพ้คะแนน

นอกจากนี้ อังเดร คูเลบิน ยังเป็นผู้ฝึกสอนมวยไทยให้แก่เอแคเทอรีนา แวนดารีวา ซึ่งเป็นนักมวยไทยหญิงชาวเบลารุส

## ประวัติ
[thumb|left|350px|ขณะเตรียมทำศึกกับ[สิงห์มณี แก้วสัมฤทธิ์ ใน THAI FIGHT 2012 รอบชิงชนะเลิศ]]

อังเดรเริ่มฝึกศิลปะการต่อสู้เมื่อเขาอายุได้แปดขวบ ณ กรุงมินสค์ ที่ซึ่งเขาได้ทำการฝึกเทควันโด ก่อนที่จะหันเหสู่วิถีแห่งมวยไทยในช่วงสี่ปีต่อมา เมื่อเขาอายุได้สิบสองปี เขาได้เข้าสู่สังกัด "คิกไฟท์เตอร์" โดยอยู่ในสังกัดดังกล่าวจวบจนปัจจุบัน ที่ซึ่งดำเนินการโดยผู้ฝึกสอนที่มีชื่อว่า เอพเจนี โคเทลนิคอฟ ที่ค่ายมวยแห่งใหม่ เขาได้รับสิ่งอำนวยความสะดวกที่ดีที่สุดในเบลารุส ทั้งยังได้มีโอกาสฝึกร่วมกับว่าที่แชมป์โลกดังเช่นดมิทรี ชาคูตา, อังเดร คอตเซอร์, อเล็กเซ เปกาชิค และวาซิลลี ชิช เมื่อครั้งที่เขายังเป็นวัยรุ่น เขาได้เข้าแข่งขันในระดับสมัครเล่นในเบลารุสและชนะรายการระดับชาติในรุ่นจูเนียร์ที่น้ำหนัก 38 กก. ตลอดจนได้เปิดตัวในการแข่งขันระดับอาชีพใน ค.ศ. 1999 จากนั้น ใน ค.ศ. 2001 เขาได้อันดับสามในรายการชิงแชมป์มวยไทยโลกของสหพันธ์มวยไทยสมัครเล่นนานาชาติที่จัดขึ้น ณ กรุงเทพมหานคร ประเทศไทย และในภายหลัง เขาทำผลงานได้ดีกว่าเดิมเมื่อครั้งที่ชนะรางวัลเหรียญทองในรุ่น 51 กก. จากการแข่งขันชิงแชมป์โลกขององค์กรสมาคมคิกบ็อกซิ่งโลกใน ค.ศ. 2001 ภายหลังจากประสบความสำเร็จในระดับสมัครแล้วเขาก็ข้ามไปแข่งในระดับอาชีพโดยเป็นฝ่ายชนะอเล็กซี ทาลันทอฟ ในรายการเวิลด์คิกบ็อกซิ่งเน็ตเวิร์ก (ดับเบิลยูเคเอ็น) ยุโรป

เขาได้พบกับสิงห์มณี แก้วสัมฤทธิ์ ในศึก THAI FIGHT 2012 รอบชิงชนะเลิศในวันที่ 16 ธันวาคม ค.ศ. 2012 

วันที่ 6 พฤษภาคม ค.ศ. 2013 เขาเข้าแข่งขันมวยไทยในรายการ MAX Muay Thai World Champion 2013 และเขาได้เป็นแชมป์คนแรกในรายการนี้ โดยการเอาชนะน็อคด้วยการเตะก้านคอนักมวยไทยชื่อ เพชรอัศวิน ซีทรานเฟอร์รี่

## ดูเพิ่ม
* นักมวยไทย

## อ้างอิง

## แหล่งข้อมูลอื่น

* Gym "Kick Fighter" Official Website 

หมวดหมู่:นักมวยไทยชาวเบลารุส
หมวดหมู่:ผู้ฝึกสอนมวยไทย
หมวดหมู่:แชมป์โลกมวยไทย
ภาษาตังซา

**ภาษาตาเซ**หรือ**ภาษาตังซา** (Tase language) มีผู้พูดทั้งหมด 100,400 คน พบในพม่า 55,400 คน (พ.ศ. 2543) พบทางตะวันตกเฉียงเหนือของพม่า พบในอินเดีย 45,000 คน ( พ.ศ. 2544) ทางตะวันออกเฉียงใต้ของรัฐอรุณาจัลประเทศ และในรัฐอัสสัม จัดอยู่ในตระกูลภาษาจีน-ทิเบต กลุ่มภาษาทิเบต-พม่า สาขาจิงผ่อ-กอนยัก-โบโด สาขาย่อยกอนยัก-โบโด-กาโร มีรายการวิทยุออกอากาศด้วยภาษานี้ ในอินเดียเขียนด้วยอักษรละติน เรียงประโยคแบบประธาน-กรรม-กริยา คำปรบท แสดงความเป็นเจ้าของและคำนำหน้ามาก่อนคำนาม คำแสดงจำนวนและคุณศัพท์มาทีหลังคำนามที่ขยาย คำแสดงคำถามอยู่ท้ายประโยค มีเสียงวรรณยุกต์ 2 เสียง ผู้พูดภาษานี้บางส่วนจะพูดภาษาฮินดี ภาษาอัสสัม ภาษาพม่าภาษาอังกฤษ หรือภาษาสิงผ่อได้
## อ้างอิง
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ตังซา
ตังซา
ซ็อม ซารี

**ซ็อม ซารี** หรือ **สม สารี** (Sam Sary, សំ សារី หรือ សម សារី) เป็นนักการเมืองชาวกัมพูชาที่เข้าร่วมในแผนบางกอกที่ต่อต้านพระนโรดม สีหนุ เขาเป็นบุตรชายของซ็อม เญียน ที่เป็นนักการเมืองในช่วง พ.ศ. 2483 และเป็นบิดาของ สม รังสี ผู้นำพรรคฝ่ายค้านที่สำคัญของกัมพูชา เขาเคยเป็นนักการเมืองที่ใกล้ชิดกับพระนโรดม สีหนุ แต่เกิดแตกคอกันหลังจากที่เขาถูกกล่าวหาว่าฉ้อราษฎร์บังหลวง ขายใบอนุญาตนำเข้า และในช่วงที่เป็นเอกอัครราชทูตในกรุงลอนดอนเมื่อ พ.ศ. 2501ที่เขาเฆี่ยนพี่เลี้ยงจนต้องหนีไปหาตำรวจอังกฤษ จนต้องถูกเรียกตัวกลับ เขาหายตัวไปเมื่อ พ.ศ. 2505 เชื่อว่าถูกฆ่าโดยเจ้าหน้าที่ของรัฐบาลหรือหน่วยสืบราชการลับ 
## ชีวิตทางการเมือง
ซ็อม ซารีเป็นรองนายกรัฐมนตรีในรัฐบาลของพระนโรดม สีหนุเมื่อราว พ.ศ. 2493 เขามีบทบาทในการเรียกร้องเอกราชที่สมบูรณ์ของกัมพูชา และเป็นผู้ร่วมจัดตั้งพรรคสังคมราษฎร์นิยม เขามีความเกี่ยวข้องกับการโกงเลือกตั้งและการข่มขู่ ดังที่เกง วันสักกล่าวว่า “ความชั่วร้ายที่อยู่เบื้องหลังคือซ็อม ซารี ใน พ.ศ. 2498 เขาได้เข้าร่วมกับระบอบสังคมและเป็นผู้ใกล้ชิดของสีหนุ หลังจากสีหนุตัดสินใจใช้ความรุนแรง ซัม ซารีคือผู้ช่วยเหลือ
## กรณีซ็อม ซารี
ในเดือนมกราคม พ.ศ. 2501 ซัม ซารีได้เป็นเอกอัครราชทูตกัมพูชาประจำกรุงลอนดอน เขามีภรรยาสี่คนและมีบุตร 5 คน รวมทั้งสม รังสี หลังจากเป็นเอกอัครราชทูตได้ประมาณ 6 เดือนก็เกิดคดีที่หญิงชาวกัมพูชาชื่อ อีป เอง เซง ได้กล่าวว่าเธอถูกซ้อม ซารีเฆี่ยนเพราะความผิดเล็กน้อย  ซารีถูกเรียกตัวกลับพนมเปญ แต่หลังจากที่เขาได้ตีพิมพ์เรื่องราวตามความเห็นของเขากับบริติชเพรสว่า "ฉันทำโทษเธอด้วยการเฆี่ยนตามวิธีการของกัมพูชา ฉันไม่ได้เฆี่ยนที่หน้าตาเฆี่ยนที่หลัง ซึ่งเป็นเรื่องปกติในกัมพูชา เขาได้โต้เถียงว่าเขามีสิทธิ์ทำเช่นนั้นเพราะสถานทูตคือกัมพูชาในลอนดอน"
 
หลังจากกลับมากัมพูชา ซารีกลายเป็นกลุ่มต่อต้านพระนโรดม สีหนุ เขาได้จัดตั้งพรรคการเมืองของตนเองแต่ไม่ประสบความสำเร็จ การต่อต้านสีหนุของเขาทำให้ถูกตั้งข้อสงสัยในเรื่องกรณีซ็อม ซารี 

หลายคนเชื่อว่าซารีทำงานกับสหรัฐอเมริกาหลังจากที่เขาไปเยือนสหรัฐเมื่อ พ.ศ. 2499 ในวันที่ 13 มกราคม พ.ศ. 2502 พระนโรดม สีหนุได้กล่าวสุนทรพจน์ที่จังหวัดกำปงจามกล่าวว่าพระองค์รู้ถึงแผนการของสหรัฐที่ต้องการโค่นล้มพระองค์ออกจากอำนาจ โดยไม่ได้กล่าวถึงชื่อของซารี หนึ่งสัปดาห์หลังจากสุนทรพจน์ครั้งนั้น ซารีและครอบครัวได้หนีมายังประเทศไทย และหลังจากลี้ภัยได้ไม่นาน เขาได้หายสาบสูญไปใน พ.ศ. 2505 เชื่อว่าเขาถูกนำตัวไปสังหารและเสียชีวิตแล้ว

## อ้างอิง

* Chandler, David P. *A History of Cambodia*
* Osborne, Milton E. *Sihanouk: Prince of Light, Prince of Darkness*
* Short, Philip *Pol Pot: Anatomy of Nightmare*

หมวดหมู่:นักการเมืองกัมพูชา
เดอะเวิร์กกิงส์ออฟเดอะโซลพาร์ต 02

**เดอะเวิร์กกิงส์ออฟเดอะโซลพาร์ต 02** () เป็นสตูดิโออัลบั้มเดี่ยวลำดับที่สองของ ก้อ ณฐพล ศรีจอมขวัญ มือเบสวง พีโอพี และ กรู๊ฟไรเดอร์ส วางจำหน่ายเมื่อวันที่ 16 กุมภาพันธ์ พ.ศ. 2555 ภายใต้สังกัดสไปซีดิสก์ จัดจำหน่ายโดย บริษัท เอ็มจีเอ จำกัด 

## รายชื่อเพลง
;คำร้อง ทำนอง เรียบเรียง และ โปรดิวซ์โดย ณฐพล ศรีจอมขวัญ
# ฉันหวังว่าฉันผิด / Prove me wrong 
# อาจจะสายเกินไป / Before it's too late 
# เฝ้ารอเฝ้าคอย part 02 / Await
# เมื่อฉันได้พบกับเธอ / Because of you
# หาก... / Soul searching (คำร้องโดย บอย โกสิยพงษ์ และ ณฐพล ศรีจอมขวัญ)
# อยากบอกเธอให้รู้ / I want to tell you
# อีกครั้ง / Once more 
# ได้โปรด / Mercy 
# ถ้า... / If... (คำร้องโดย Zentrady)

;DVD Limited Edition
* The Documentary สารคดีเรื่องราวเกี่ยวกับ "ก้อ ณฐพล ศรีจอมขวัญ"
* Live Studio Performances บันทึกการแสดงสดในสตูดิโอ
# เฝ้ารอเฝ้าคอย / I'm still waiting
# ฉันหวังว่าฉันผิด / Prove me wrong
# ได้โปรดบอก / Tell me why
# อีกครั้ง / One more
* มิวสิกวิดีโอ
# ฉันหวังว่าฉันผิด / Prove me wrong 
# อยากบอกเธอให้รู้ / I want to tell you

## รายละเอียดอัลบั้ม

* โปรดิวเซอร์ - ณฐพล ศรีจอมขวัญ 
* ควบคุมการร้อง - จักรธร ขจรไชยกูล
* วิศวกรเสียง - ณฐพล ศรีจอมขวัญ, พีท ตันสกุล, วีรภัทร บุบผาคำ, อาจอำพล จันทวุฒิ 
* วิศวกรเสียงเฉพาะเครื่องสาย - ประทีป เจตนากุล
* บันทึกเสียงที่ - Underground Control, Big Hit Studio, Sexy Pink Studio, Dynamic Studio
* ปรับแต่งเสียงร้องโดย - พีท ตันสกุล 
* มิกซ์ - Eric Ferguson ที่ Hollywood, CA.
* มาสเตอริ่ง - Dave Collins ที่ Hollywood, CA.
* ยกเว้นเพลง "อยากบอกเธอให้รู้ / I want to tell you" มิกซ์โดย - พีท ตันสกุล ที่ 8bit Studio 
* อำนวยการผลิต - พิชัย จิราธิวัฒน์

* ณฐพล ศรีจอมขวัญ - ร้องนำ, เบส, โปรแกรม
* Kevin Biddle - กลอง
* มาตรชัย มะกรูดทอง - กลอง
* อดิศักดิ์ หัตถกุลโกวิท - กีตาร์
* ทฤษฎี ศรีม่วง - กีตาร์
* อดุลย์ รัชดาภิสิทธิ์ - กีตาร์
* ภิทรู พลชนะ - เปียโน, คีย์บอร์ด
* บริพัตร หวานคำเพราะ - เปียโน, คีย์บอร์ด
* นฤดล สุธีรศักดิ์ - เครื่องเคาะจังหวะ
* จักรธร ขจรไชยกูล - ร้องประสาน
* ตรัย ภูมิรัตน - ร้องประสาน
* ยุทธศักดิ์ พลายภู่ - ทรัมเป็ต
* รณชัย นุชจิระสุวรรณ - อัลโต แซ็กโซโฟน
* ณัฐพล เฟื่องอักษร - เทเนอร์ แซ็กโซโฟน
* อนันตพร เอี่ยมชาญบรรจง - ทรอมโบน
* สิรภพ เลิศวิโรจน์กุล - เรียบเรียงเครื่องสายและเครื่องเป่า
* อภิสิทธิ์ วงศ์โชติ - เรียบเรียงเครื่องสาย เพลง "ถ้า... / If..."

## เกร็ดเกี่ยวกับอัลบั้ม
* เพลง "อยากบอกเธอให้รู้ / I want to tell you" ได้รับแรงบันดาลใจจากเพลง "Silly love songs" ของวง Wings
* อัลบั้มชุดนี้มีการวางจำหน่ายถึง 3 รูปแบบ 
# แบบ Regular Edition ประกอบด้วย ซีดีอัลบั้ม
# แบบ Limited Edition ประกอบด้วย ซีดีอัลบั้ม พร้อมดีวีดีสารคดี บันทึกการแสดงสดในสตูดิโอ และมิวสิกวิดีโอ ผลิตจำนวน 500 ชุด
# แบบ Premium Edition ประกอบด้วย ซีดีอัลบั้ม พร้อมสมุดโน้ต

## แหล่งข้อมูลอื่น
* http://www.facebook.com/kor.notapol
* http://www.spicydisc.com/store/kor-notapol-the-workings-of-the-soul-2-3/
* ปกอัลบั้ม "The Workings of The Soul Part 02"

หมวดหมู่:อัลบั้มเพลงไทยสากล
หมวดหมู่:อัลบั้มเพลงในปี พ.ศ. 2555
ไม่มีที่มา

**ไม่มีที่มา** เป็นสตูดิโออัลบั้มเต็มชุดที่สองของ สควีซ แอนิมอล ซึ่งหากจากอัลบั้มแรกถึง 4 ปี วางจำหน่ายเมื่อเดือน มีนาคม พ.ศ. 2554 ภายใต้สังกัดสไปซีดิสก์ จัดจำหน่ายโดย บริษัท เอ็มจีเอ จำกัด ซึ่งในอัลบั้มนี้ทาง สควีซ แอนิมอล รับหน้าที่เป็นโปรดิวเซอร์เอง โดยที่มี Xavier Boyer และ Pedro Resende แห่งวง Tahiti 80 จากประเทศฝรั่งเศส มารับหน้าที่โปรดิวเซอร์ร่วมด้วย

### รายชื่อเพลง
;ทุกเพลง เขียนเนื้อร้องและทำนองโดย วิน ศิริวงศ์ / เรียบเรียงโดย Sqweez Animal
# พรุ่งนี้ที่ดีกว่า (Better Day) (เรียบเรียงโดย Sqweez Animal, Xavier Boyer และ Pedro Resende)
# คำบางคำ (Enchante) (เรียบเรียงโดย Sqweez Animal, Xavier Boyer และ Pedro Resende)
# ฟังสิ (Funksy) (เนื้อร้องและทำนองโดย วิน ศิริวงศ์, สิงห์ มุสิกพงศ์)
# จนวันสุดท้าย (Till I Die) feat. แป๋ง Yellow Fang
# ไม่มีที่มา (No Origin)
# รักลอยลม (Fly Away)
# แบบนี้ (Truly Me) (เนื้อร้องและทำนองโดย สิงห์ มุสิกพงศ์, วิน ศิริวงศ์)
# 2012 (เนื้อร้องและทำนองโดย สิงห์ มุสิกพงศ์)
# รักเรา (Our Love)
# ยาเวลา (Time Pill)

## รายละเอียดอัลบั้ม
* อำนวยการผลิต - พิชัย จิราธิวัฒน์
* โปรดิวเซอร์ - Sqweez Animal
* โค-โปรดิวเซอร์ - Xavier Boyer, Pedro Resende จาก Tahiti80
* วิศวกรเสียง - ปัญญา เพริศพิพัฒน์, ศรัณยา รัตนพันธุ์ ที่ Dynamic Studio / Fatz ที่ Sexy Pink Studio / พรหมสร ริ้วภากร, ณัฐกร เอี่ยมวรกุล, สราวุธ พรพิทักษ์สุข ที่ Studio 28
* มิกซ์ - Xavier Boyer, Pedro Resende
* มาสเตอริ่ง -  Woody Pornpitaksuk

;นักดนตรี
* วิน ศิริวงศ์ - ร้องนำ, คอรัส
* สิงห์ มุสิกพงศ์ - ร้องนำ, คอรัส, กีตาร์, เบส, เบสซินธ์, Rhodes, คีย์บอร์ด, ซินธิไซเซอร์
* พิมพร เมธชนันท์ - ร้องนำ
* Pedro Resende - เบส, กลอง
* Xavier Boyer - เบส, คีย์บอร์ด, คอรัส
* ภากร มุสิกบุญเลิศ - เบส
* อาณัติ ทองก้อน - เบส
* กฤตตฤณ เวชรังษี ( กาหลิบ )- เบส
* Kevin Biddle - กลอง
* ปวิณ สุวรรณชีพ - กลอง
* มาตรชัย มะกรูดทอง - กลอง
* อธิชัย โปษยานนท์ - กลอง
* อายุ จารุบูรณะ - กลอง
* Yellow Fang - คอรัส

## เกร็ดอัลบั้ม
* เพลง "ยาเวลา (Time Pill)" ต้นฉบับโดย Sqweez Animal และ กรุงเทพมาราธอน

## แหล่งข้อมูลอื่น
* http://www.facebook.com/sqweez.animal
* http://soundsyndrome.exteen.com/20110526/sqweez-animal 
* ปกอัลบั้ม "ไม่มีที่มา"

หมวดหมู่:อัลบั้มเพลงไทยสากล
หมวดหมู่:อัลบั้มเพลงในปี พ.ศ. 2554
คริสตัล ช็อง

**คริสตัล ช็อง** (; เกิด 24 ตุลาคม ค.ศ. 1994) ชื่อภาษาเกาหลีว่า **ช็อง ซู-จ็อง** () เป็นนักร้องและนักแสดงชาวเกาหลี-อเมริกัน ในเดือนกันยายน 2009 เธอเปิดตัวเป็นสมาชิกของเกิร์ลกรุป เอฟ(เอกซ์) และได้ร่วมโครงการเอสเอ็มเดอะบัลลาดของเอสเอ็มเอนเตอร์เทนเมนต์ นอกจากงานดังกล่าวแล้ว ยังได้แสดงละครโทรทัศน์หลายเรื่อง เช่น *[[วุ่นรักทายาทพันล้าน]]* (2013), *[[เพลงรัก หัวใจเลิฟ]]* (2014), *[[ฟ้าพลิก ชีวิตยังต้องสู้]]* (2017) *[[เพลเยอร์ (ละครโทรทัศน์)|เพลเยอร์]]* (2018) และ *[[รักบ้าๆ]]* (2022)

## ชีวิตช่วงแรก

ช็องเกิดที่ซานฟรานซิสโก รัฐแคลิฟอร์เนีย ซึ่งครอบครัวย้ายรกรากมาจากเกาหลีใต้ตั้งแต่คริสต์ทศวรรษ 1980 เธอถือสัญชาติ 2 สัญชาติคือสหรัฐอเมริกาและเกาหลีใต้

ต้น ค.ศ. 2000 เวลานั้นอายุ 5 ปี ช็องเดินทางไปเกาหลีใต้พร้อมครอบครัว เอสเอ็มเอนเตอร์เทนเมนต์พบคริสตัลและพี่สาว คือ เจสซิกา ช็อง จึงชักชวนมาแสดงเล็กน้อยในมิวสิกวิดีโอเพลง "เวดดิงมาร์ช" (Wedding March) ของชินฮวา เอสเอ็มเอนเตอร์เมนต์ยังเสนอให้คริสตัลกับเจสสิกาเรียนร้องและเต้นเพื่อฝึกฝนเป็นนักร้องมืออาชีพ ทว่า บิดามารดาอนุญาตแต่เจสสิกา เพราะเห็นว่า ช็องยังเด็กนัก ภายหลัง เจสสิกาได้เปิดตัวเป็นสมาชิกวงเกิลส์เจเนอเรชัน จากนั้น คริสตัลและพี่สาวยังได้ออกงานด้วยกันหลายครั้ง

ในปี 2002 ช็องเริ่มมีงานแสดงโฆษณาทางโทรทัศน์ โฆษณาแรกเป็นของล็อตเต้ซึ่งเธอแสดงร่วมกับฮัน กา-อิน ครั้น ค.ศ. 2006 บิดามารดาอนุญาตให้ช็องเข้าสังกัดเอสเอ็มเอนเตอร์เทนเมนต์ได้ และเอสเอ็มเอนเตอร์เทนเมนต์ก็ให้เธอเรียนเต้นเป็นเวลาสามปี ก่อนจะเปิดตัวเธอเป็นสมาชิกวงเอฟ(เอกซ์) เมื่อปี 2009

เมื่อย้ายมาอยู่เกาหลีใต้แล้ว ช็องเข้าเรียนโรงเรียนนานาชาติโคเรียเคนต์ (Korea Kent Foreign School) แล้วเรียนต่อโรงเรียนพหุศิลป์ฮันลิม 
(Hanlim Multi Art School) จนสำเร็จการศึกษาเมื่อวันที่ 7 กุมภาพันธ์ ค.ศ. 2013 โดยได้รับรางวัลการประสบความสำเร็จ (achievement award) ปัจจุบัน คริสตัลศึกษาที่มหาวิทยาลัยช็องคยุงกวัน (Sungkyunkwan University) วิชาเอก คือ การแสดง (theatre)

## ผลงานเพลง

## ผลงานการแสดง

### ละครโทรทัศน์

### มิวสิกวิดีโอ

### ภาพยนตร์

### รายการวาไรตี้โชว์

## ผลงานอื่น ๆ

### พรีเซนเตอร์โฆษณา

## รางวัลและการเสนอชื่อ

## อ้างอิง

## แหล่งข้อมูลอื่น

* 
* 
* 

หมวดหมู่:นักร้องหญิงชาวอเมริกัน
หมวดหมู่:ชาวอเมริกันเชื้อสายเกาหลี
หมวดหมู่:นักร้องหญิงชาวเกาหลีใต้
หมวดหมู่:ผู้เข้าแข่งขันรายการรันนิ่งแมน
หมวดหมู่:ไอดอลหญิงชาวเกาหลีใต้
หมวดหมู่:ศิษย์เก่าโรงเรียนนานาชาติเคนต์เกาหลี
หมวดหมู่:ศิษย์เก่าจากโรงเรียนพหุศิลป์ฮันลิม
หมวดหมู่:ศิลปินสังกัดเอสเอ็มเอนเตอร์เทนเมนต์
หมวดหมู่:สมาชิกของเอฟ(เอกซ์)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519

**การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519** เป็นการเลือกตั้งทั่วไปครั้งที่ 11 จัดขึ้นเมื่อวันที่ 4 เมษายน พ.ศ. 2519 หลังจากมีการประกาศยุบสภาเมื่อวันที่ 12 มกราคม มีผู้สมัครทั้งหมด 2,350 คนจาก 39 พรรคการเมืองลงรับเลือกตั้ง แม้ว่าจะมีผู้ออกมาใช้สิทธิ์เพียง 44% เท่านั้น พรรคประชาธิปัตย์ได้ ส.ส. จำนวน 114 ที่นั่ง จากทั้งหมด 279 ที่นั่ง

ผลการเลือกตั้ง ปรากฏว่า พรรคประชาธิปัตย์ โดยการนำของ ม.ร.ว.เสนีย์ ปราโมช หัวหน้าพรรค ซึ่งเป็นอดีตนายกรัฐมนตรีและเป็นพี่ชายของ ม.ร.ว.คึกฤทธิ์ ประสบความสำเร็จเป็นอย่างมาก โดยได้รับเลือกมาเป็นอันดับหนึ่ง ได้สมาชิกสภาผู้แทนราษฎร (ส.ส.) ทั้งหมดถึง 114 คน จากจำนวน ส.ส.ทั้งหมดที่จะมีได้ คือ 279 คน นับว่ามากที่สุดเท่าที่เคยมีมา โดยเฉพาะในพื้นที่กรุงเทพมหานคร ซึ่งเป็นเมืองหลวง พรรคประชาธิปัตย์ได้ ส.ส.มากถึง 24 คน ถือว่าได้ยึดครองพื้นที่ทั้งหมดของกรุงเทพฯไว้ได้ ขณะที่พรรคกิจสังคม ของ ม.ร.ว.คึกฤทธิ์ ได้ ส.ส.มาทั้งหมด 45 คน ถือเป็นอันดับสาม โดยที่พรรคชาติไทยได้เป็นอันดับสอง คือ 56 ที่นั่ง 

มีการวิเคราะห์กันว่า พรรคกิจสังคมของ ม.ร.ว.คึกฤทธิ์ ที่ไม่ประสบความสำเร็จในการเลือกตั้งครั้งนี้ เพราะการบริหารราชการที่ผ่านมาจากการยกเลิกความร่วมมือทางการทหารกับทางสหรัฐอเมริกา โดยไปเปิดสัมพันธ์ทางการทูตกับสาธารณรัฐประชาชนจีน ซึ่งเป็นคอมมิวนิสต์แทน อีกทั้งตัวของ ม.ร.ว.คึกฤทธิ์ เองในครั้งนี้ก็ยังพ่ายแพ้การเลือกตั้งให้แก่ นายสมัคร สุนทรเวช นักการเมืองหนุ่ม ผู้เป็นเสมือนดาวรุ่งในขณะนั้นของพรรคประชาธิปัตย์ ในพื้นที่เขตดุสิต ซึ่งเป็นพื้นที่ดั้งเดิมของตนเองด้วย

การจัดตั้งรัฐบาลเกิดขึ้นโดยเป็นรัฐบาลผสม 4 พรรค คือ พรรคประชาธิปัตย์, พรรคชาติไทย, พรรคธรรมสังคม และพรรคสังคมชาตินิยม รวมกันแล้วมีจำนวนเสียง ส.ส.ทั้งหมด 206 เสียง ถือว่าเกินครึ่งหนึ่งของสภาผู้แทนราษฎร

ในวันที่ 20 เมษายน ปีเดียวกัน มีพระบรมราชโองการโปรดเกล้าฯให้ ม.ร.ว.เสนีย์ ปราโมช ดำรงตำแหน่งนายกรัฐมนตรี ซึ่งนับเป็นครั้งที่ 3 ของ ม.ร.ว.เสนีย์ ที่ได้รับตำแหน่งนายกรัฐมนตรี

## ดูเพิ่ม
* เหตุการณ์ 6 ตุลา

## อ้างอิง

หมวดหมู่:การเลือกตั้งสมาชิกสภาผู้แทนราษฎรไทยเป็นการทั่วไป
หมวดหมู่:การเลือกตั้งใน พ.ศ. 2519
หมวดหมู่:การเลือกตั้งในประเทศไทยในปี พ.ศ. 2519
จี้กง

thumb|200px|right|รูปปั้นของพระจี้กง

**เต้าจี้ฉานซือ** () (1130–1207) หรือที่รู้จักทั่วไปในชื่อ **จี้กง** (, อาจารย์จี้) หรือ **จี้กงหัวฝอ** ( "จี้กงพุทธะผู้ยังมีชีวิต") เป็นพระภิกษุนิกายฉานชาวจีนสมัยราชวงศ์ซ่งใต้ มีนามเดิมว่า **หลี่ ซิวหยวน** (李修元 บางแห่งเขียนเป็น 李修缘)

## ประวัติ
หลี่ ซิวหยวน บวชเป็นภิกษุที่วัดหลิงอิ่น เมืองหางโจว มีพระอาจารย์ฮุ่ยหย่วนเป็นพระอุปัชฌาย์ ได้รับฉายาว่า**เต้าจี้** 

แม้เป็นภิกษุ แต่พระเต้าจี้มักมีพฤติกรรมแปลกจากจารีต คือฉันอาหารทานเนื้อสัตว์แบบชาวบ้าน ดื่มสุรา ครองจีวรที่เป็นผ้าขี้ริ้วสกปรก จึงถูกคณะสงฆ์ขับออกจากวัด และใช้ชีวิตเร่ร่อนอยู่ข้างถนน แต่พระเต้าจี้มีจิตใจดี ชอบช่วยเหลือผู้ตกทุกข์ เช่น เจ็บป่วย หรือถูกรังแก จึงเป็นที่นับถือของประชาชน นอกจากนี้ยังเชื่อกันว่าท่านสามารถแสดงอิทธิฤทธิ์ได้ และเชื่อว่าท่านเป็นพระนนทิมิตร หนึ่งในพระอรหันต์สิบแปดองค์กลับชาติมาเกิด

หลังจากพระเต้าจี้ถึงแก่มรณภาพในวันที่ 17 มิถุนายน ค.ศ. 1207 ลัทธิเต๋าได้ยกย่องท่านเป็นเทพเจ้า จากนั้นไม่นานคณะสงฆ์จึงรับรองความศักดิ์สิทธิ์ของท่าน

## แหล่งข้อมูลอื่น

* a site on Jigong 
* a review on a book on Daoji 
* Jigong features in a game 
* Website about a Jigong statue that wears the world's largest pair of sunglasses 
* The Legend of Ji Gong Television series (1997) 
* Tung Cheng Yuen Buddhist Association

หมวดหมู่:ภิกษุชาวจีน
หมวดหมู่:ภิกษุในนิกายเซน
หมวดหมู่:ชาวจีนที่กลายเป็นเทพเจ้า
ชาเคอลีน มึ้นช์

**ชาเคอลีน มึ้นช์** (; เกิด 21 ตุลาคม พ.ศ. 2536) ชื่อเล่น **แจ็คกี้** เป็นนักแสดงและพิธีกรลูกครึ่งไทย-เยอรมัน อดีตนักแสดงสังกัดช่อง 3 เอชดี ปัจจุบัน​เป็นนักแสดงอิสระ 

## ประวัติ
ชาเคอลีน มึ้นซ์ เกิดเมื่อวันที่ 21 ตุลาคม พ.ศ. 2536 ที่ประเทศเยอรมนี ชาเคอลีน มึ้นซ์ มีพ่อเป็นชาวเยอรมัน และมีแม่เป็นชาวไทย จังหวัดเชียงใหม่ เริ่มเข้าสู่วงการบันเทิงจากการประกวดร้องเพลง WTV ซึ่งได้รับรางวัลชนะเลิศ เธอเคยประกวดมิสทีนไทยแลนด์ 2551 จนไปถึงรอบ 15 คน และได้ตำแหน่ง "MISS FASHIONISTA by PLATINUM" หลังจากนั้นชาเคอลีนก็มีงานเข้ามาเรื่อย แต่ด้วยความที่ต้องเรียนหนังสือจึงหายไปจากวงการช่วงหนึ่ง ต่อมาเธอได้รับการติดต่อจากโมเดลลิ่งให้ถ่ายโฆษณาพอนด์ส หลังจากนั้น ณัฏฐนันท์ ฉวีวงษ์ เห็นเธอจากโฆษณาจึงชักชวนมาแสดงละคร *เงาพราย* กับทางช่อง 3 และเซ็นสัญญาเป็นนักแสดงในสังกัด

### การศึกษา
* มัธยมศึกษาที่ 1-6 โรงเรียนวชิรวิทย์ จังหวัดเชียงใหม่
* ปริญญาตรี เอกสาขาวิทยุและโทรทัศน์ วิชาโทสาขาการแสดง คณะนิเทศศาสตร์ มหาวิทยาลัยกรุงเทพ (วิทยาเขตรังสิต)

## ผลงาน
### ละครโทรทัศน์/ซีรีส์

### ซิตคอม

### ภาพยนตร์

### เพลง
* เพลง อยากจบชีวิตเจ็บเจ็บ เพลงประกอบละคร ฟ้ากระจ่างดาว (2556)
* เพลง บางสิ่งแค่รู้สึก ร่วมกับ Nanny และ Nina (2556)
* เพลง ลืมหายใจ ร่วมกับ Nanny และ Nina (2557)
* เพลง ทีละนิด เพลงประกอบละคร ลูกไม้ลายรัก (2557)
* เพลง กี่รอบก็ได้ เพลงประกอบละคร 18 มงกุฎสะดุดเลิฟ (2566)
* เพลง ใช่เธอหรือเปล่า (Txrbo feat.แจ็คกี้) เพลงประกอบละคร 18 มงกุฎสะดุดเลิฟ (2566)
* เพลง เดี๋ยวก่อน เพลงประกอบละคร 18 มงกุฎสะดุดเลิฟ (2566)
* เพลง โอมจงรักโอมจงหลง เพลงประกอบละคร สามสาวโคกอีแร้ง (2568)
* เพลง อัศศะจอรอหัน เพลงประกอบภาพยนตร์ ดีว่า..ราวี Diva, La Vie
* เพลง Beauty In You เพลงประกอบภาพยนตร์ ดีว่า..ราวี Diva, La Vie
* เพลง มันส์มากคุณน้า เพลงประกอบภาพยตร์ ดีว่า..ราวี Diva, La Vie
*

### มิวสิควีดีโอ
* SAYONARA (ซาโยนาระ) - วงมายด์

## พิธีกร
#### โทรทัศน์
* **พ.ศ. 2564** : *ข่าวสามสี*
* **พ.ศ. 2565** : *On The Way (ออน เดอะ เวย์)*
* **พ.ศ. 2565** : ที่รัก เสือสิงห์ กระทิงเเซ่บ

#### ออนไลน์
* **พ.ศ. 2564** *Lady Jackie*
* **พ.ศ. 2565:** *พังตู้*
* **พ.ศ. 2565:** *หิวกระแส*

## รางวัล

## อ้างอิง

## แหล่งข้อมูลอื่น
* 
* เฟซบุ๊คแฟนเพจแจ็คกี้ ชาเคอลีน

หมวดหมู่:บุคคลจากจังหวัดเชียงใหม่
หมวดหมู่:ชาวไทยเชื้อสายเยอรมัน
หมวดหมู่:พุทธศาสนิกชนชาวไทย
หมวดหมู่:นักร้องหญิงชาวไทย
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:พิธีกรชาวไทย
หมวดหมู่:นางงามไทย
หมวดหมู่:มิสทีนไทยแลนด์
หมวดหมู่:ยูทูบเบอร์ชาวไทย
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:นักแสดงอิสระชาวไทย
ขนมจีน (แก้ความกำกวม)

**ขนมจีน** อาจหมายถึง

* ขนมจีน – อาหารชนิดหนึ่ง ทำด้วยแป้งข้าวเจ้าเป็นเส้นกลม ๆ คล้าย เส้นหมี่ กินกับน้ำยา น้ำพริก เป็นต้น
* ขนมของจีน หรือภาษาจีนว่า จงชื่อเกาเตี่ยน () หรือถังปิ่ง () – ขนมซึ่งกำเนิดในประเทศจีน หรือซึ่งชนชาวจีนดัดแปลงมา เช่น ขนมไหว้พระจันทร์ (ขนมเยว่), ขนมไหว้พระอาทิตย์ (ขนมไท่หยัง), ขนมยอดรัก (ขนมเหล่าโผ) ฯลฯ
* กุลมาศ ลิมปวุฒิวรานนท์ – นักร้องชาวไทย ชื่อเล่นว่า ขนมจีน
Requiem for the Indifferent

***Requiem for the Indifferent*** เป็นอัลบั้มเต็มอันดับที่ 5 โดยศิลปินแนวซิมโฟนิกเมทัลสัญชาติเนเธอร์แลนด์ วง Epica. วางแผงเมื่อ 9 มีนาคม ปี 2012

## รายชื่อเพลง

## ชาร์ต

## อ้างอิง

หมวดหมู่:Epica albums
หมวดหมู่:2012 albums
มหาวิทยาลัยคาร์ลสตาด

**มหาวิทยาลัยคาร์ลสตาด** เป็นมหาวิทยาลัยของรัฐ ตั้งอยู่ที่โครโนพาร์คเกน เมืองคาร์ลสตาด มณฑลแวร์มลันด์ ประเทศสวีเดน เริ่มจากการก่อตั้งเป็นวิทยาลัยในปี คศ. 1977 โดยเป็นสาขาและอยู่ภายใต้การกำกับดูแลของมหาวิทยาลัยโกเธนเบิร์ก   ปี 1999 ได้รับการยกฐานะเป็นมหาวิทยาลัยคาร์ลสตาด โดยรัฐบาลสวีเดน

ปัจจุบ้น มหาวิทยาลัยคาร์ลสตาด เปิดสอนใน 5 คณะ 50 หลักสูตร หลักสูตรเพิ่มเติมหลังปริญญาบัณฑิต 20 หลักสูตร รวมกว่า 800 รายวิชาครอบคลุมทั้งสาขาวิชา มนุษยศาสตร์, สังคมศาสตร์, เทคโนโลยี, การศึกษา, วิทยาศาตร์สุขภาพ และ ศิลปะ มีนักศึกษาเต็มหลักสูตรประมาณ 12,500 คน อาจารย์และเจ้าหน้าที่กว่า 1200 คน มีสำนักพิมพ์ของมหาวิทยาลัยคือ คาร์ลสตาด ยูนิเวอร์ซิตี้ เพรส (Karlstad University Press)

ศูนย์วิจัยด้านการบริการ (Service Reseach Center) แห่งมหาวิทยาลัยคาร์ลสตาด เป็นหนึ่งในมหาวิทยาลัยผู้นำในโลกด้านศูนย์วิจัยที่มุ่งเน้นทางด้านการบริการจัดการ และการสร้างมูลค่าจากการบริการ

เดือนมีนาคม คศ.2009 คณะเศรษฐศาสตร์ เทคโนโลยีสารสนเทศและการสื่อสาร ได้ก่อตั้ง Karlstad Business School เปิดสอนเกี่ยวกับหลักสูตรทั้งหมดที่เกี่ยวข้องกับการบริหารธุรกิจ

## การคมนาคม
โดยรถบัสโดยสารประมาณ 15 เที่ยว ต่อชั่วโมง จากจตุรัสกลางเมืองไปมหาวิทยาลัย ในช่วงเวลากลางวัน

## คณะและหน่วยงาน

*คณะเศรษฐศาสตร์
** วิทยาศาสตร์เพื่อชีวิต
** วิทยาศาสตร์คอมพิวเตอร์
** บริหารธุรกิจ
** ระบบสารสนเทศ และ การจัดการโครงการ
** สื่อและการสื่อสาร
** เศรษฐศาตร์
** จิตวิทยา
** นิติศาสตร์
** สถิติ

*คณะวิทยาศาสตร์และเทคโนโลยี
** วิทยาศาสตร์ชีวการแพทย์
** เทคนิคการแพทย์ (Biomedical Laboratory science)
** วิศวกรรมก่อสร้าง
** ฟิสิกส์
** เคมี
** วิศวกรรมเคมี
** วิศวกรรมเครื่องกล
** วิศวกรรมโลหะการ
** วิศวกรรมไฟฟ้า
** คณิตศาสตร์
** สิ่งแวดล้อมและระบบพลังงาร
** วิทยาศาสตร์ภูมิศาสตร์

* คณะสังคมและวิทยาศาสตร์เพื่อชีวิต
** ชีววิทยา
** สาธารณสุขศาสตร์
** ธรณีวิทยา
** ประวัติศาสตร์
** การบริหารสาธารณสุข
** วิทยาศาสตร์การกีฬา

*ภูมิศาสตร์มนุษย์
** วิทยาศาสตร์สิ่งแวดล้อม
** พยาบาลศาสตร์
** ทันตภิบาล
** สังคมสงเคราะห์
** สังคมวิทยา
** รัฐศาสตร์
** การท่องเที่ยว

*คณะศิลปศาสตร์และการศึกษา
** ภาษาอังกฤษ
** ภาษาฝรั่งเศส
** ภาษาสเปน
** ภาษาสวีเดน
** ภาษาเยอรมัน
** ภาพยนตร์ศึกษา
** เพศศาสตร์ศึกษา
** ประวัติศาสตร์ความคิด
** ศิลปภาพวาด
** วรรณกรรมเปรียบเทียบ
** ดนตรี
** ดนตรีบำบัด
** ครุศาสตร์
** ศาสนศึกษาและเทววิทยา
** การศึกษาพิเศษ
** ภาษาและวรรณกรรมสวีเดน
** การศึกษาภาษาสวีเดนเป็นภาษาที่สอง

## อ้างอิง

หมวดหมู่:สถาบันอุดมศึกษาในประเทศสวีเดน
อันเดรอา ปีร์โล

**อันเดรอา ปีร์โล** (; เกิด 19 พฤษภาคม ค.ศ. 1979) เป็นอดีตนักฟุตบอลชาวอิตาลี

ปีร์โลเล่นให้กับยูเวนตุสในเซเรียอา มาเป็นระยะเวลายาวนาน รวมถึงฟุตบอลทีมชาติอิตาลี มักเล่นตำแหน่งเพลย์เมกเกอร์ใหักับทั้งยูเวนตุสและทีมชาติอิตาลี และมักเป็นผู้เล่นสำคัญในตำแหน่งนี้ ได้รับคำชมว่าเป็นผู้เล่นสร้างสรรค์เกมและความสามารถในการส่งผ่านระยะยาว และยังมักได้เตะเซตพีชและลูกฟรีคิกที่แม่นยำอีกด้วย

ก่อนที่ในกลางปี ค.ศ. 2015 ด้วยอายุที่มากขึ้น ปีร์โลจึงได้ย้ายไปเล่นให้กับนิวยอร์กซิตี ในสหรัฐอเมริกา อันเป็นสโมสรที่มีนักฟุตบอลที่มีชื่อเสียงในลีกยุโรปหลายคนเข้าร่วม เช่น แฟรงก์ แลมพาร์ด, ดาบิด บียา ด้วยสัญญา 18 เดือน

## อ้างอิง

## แหล่งข้อมูลอื่น

หมวดหมู่:นักฟุตบอลชาวอิตาลี
หมวดหมู่:นักฟุตบอลทีมชาติอิตาลี
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นสโมสรฟุตบอลยูเวนตุส
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:ผู้เล่นในชุดชนะเลิศฟุตบอลโลก
หมวดหมู่:ผู้เล่นในฟุตบอลโลก 2010
หมวดหมู่:ผู้เล่นเอซี มิลาน
หมวดหมู่:ผู้เล่นสโมสรฟุตบอลนิวยอร์กซิตี
หมวดหมู่:บุคคลจากแคว้นลอมบาร์เดีย
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:นักฟุตบอลในโอลิมปิกฤดูร้อน 2000
หมวดหมู่:นักฟุตบอลในโอลิมปิกฤดูร้อน 2004
หมวดหมู่:กองกลางฟุตบอล
หมวดหมู่:ผู้เล่นในฟุตบอลโลก 2014
หมวดหมู่:ผู้จัดการทีมสโมสรฟุตบอลยูเวนตุส
หมวดหมู่:ผู้จัดการทีมฟุตบอลชาวอิตาลี
พจนานุกรม ฉบับราชบัณฑิตยสถาน พ.ศ. 2554

**[[พจนานุกรม ฉบับราชบัณฑิตยสถาน]] พ.ศ. 2554** เป็นพจนานุกรมภาษาไทยที่ใช้เป็นมาตรฐานสำหรับการเขียนหนังสือไทยของทางราชการและสถาบันการศึกษามาตั้งแต่ปี พ.ศ. 2556 ถึงปัจจุบัน ผู้จัดทำคือ คณะกรรมการชำระพจนานุกรม แห่งราชบัณฑิตยสถาน (ปัจจุบันเปลี่ยนเป็นราชบัณฑิตยสภา) โดยแก้ไขปรับปรุงเนื้อหาจากพจนานุกรม ฉบับราชบัณฑิตยสถาน พ.ศ. 2542

## ประวัติ
คณะกรรมการชำระพจนานุกรมได้เริ่มปรับปรุงพจนานุกรม ฉบับราชบัณฑิตยสถาน มาตั้งแต่ปี พ.ศ. 2546 โดยนอกจากจะแก้ไขตัวสะกดและบทนิยามของคำศัพท์ที่มีอยู่ในพจนานุกรมฉบับก่อน ๆ แล้ว คณะกรรมการฯ ยังได้เพิ่มเติมบทนิยามคำศัพท์ทั่วไปและคำภาษาปากจำนวนหนึ่งซึ่งมีใช้ในภาษาไทยและเป็นที่รู้จักแพร่หลาย แต่ยังไม่เคยปรากฏในพจนานุกรม เช่น เครื่องดื่ม แซ็ว ตลาดนัดแรงงาน ตัดต่อ ตัวสำรอง ผัดฉ่า วัตถุมงคล สปา ห้างสรรพสินค้า เป็นต้น รวมทั้งคำศัพท์จากสาขาวิชาที่มีความสำคัญ ได้แก่ ศัพท์พรรณพืช ศัพท์พรรณสัตว์ ศัพท์ประวัติศาสตร์ ศัพท์กฎหมายไทย ศัพท์ดนตรีไทย ศัพท์ดนตรีสากล และราชาศัพท์ และคำที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรทรงใช้ในการพัฒนาเรื่องดิน น้ำ ป่าไม้ เช่น กังหันน้ำชัยพัฒนา แก้มลิง แกล้งดิน โครงการตามพระราชดำริ ทฤษฎีใหม่ เป็นต้น ทำให้พจนานุกรมฉบับล่าสุดนี้มีคำศัพท์เพิ่มจากฉบับ พ.ศ. 2542 ประมาณ 2,000 คำ รวมแล้วมีคำศัพท์ทั้งหมดประมาณ 39,000 คำ

ในปี พ.ศ. 2555 กนกวลี ชูชัยยะ เลขาธิการราชบัณฑิตยสถาน ได้แถลงข่าวว่า ราชบัณฑิตยสถานได้ชำระพจนานุกรมเสร็จเรียบร้อยแล้ว และรัฐบาลของยิ่งลักษณ์ ชินวัตร ได้สนับสนุนงบประมาณจัดพิมพ์ครั้งแรกจำนวน 100,000 เล่ม เพื่อนำขึ้นทูลเกล้าทูลกระหม่อมถวายแด่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และพระบรมวงศานุวงศ์ ตลอดจนแจกจ่ายสถาบันการศึกษา สถาบันศาสนา หน่วยงานราชการ คณะรัฐมนตรี สมาชิกรัฐสภา สื่อมวลชน และบุคคลที่เกี่ยวข้อง และจะคัดเลือกให้เอกชนเข้ามาใช้สิทธิ์ในการจัดพิมพ์และจำหน่ายฉบับพิมพ์ครั้งที่ 2 ต่อไป

อนึ่ง แม้ว่าพจนานุกรมฉบับนี้จะได้รับการจัดพิมพ์ในปี พ.ศ. 2556 แต่ก็ใช้ชื่อว่า ***พจนานุกรม ฉบับราชบัณฑิตยสถาน พ.ศ. ๒๕๕๔ เฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีมหามงคลเฉลิมพระชนมพรรษา ๗ รอบ ๕ ธันวาคม ๒๕๕๔*** เพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554 และเพื่อเป็นการเผยแพร่พระเกียรติคุณและสำนึกในพระมหากรุณาธิคุณของพระองค์ที่ทรงห่วงใยการใช้ภาษาไทยของคนไทยในปัจจุบัน

ในวันที่ 27 พฤษภาคม พ.ศ. 2556 ยิ่งลักษณ์ ชินวัตร ได้ออกประกาศสำนักนายกรัฐมนตรีให้ยกเลิกระเบียบการใช้ตัวสะกดตามพจนานุกรม ฉบับราชบัณฑิตยสถาน พ.ศ. 2542 และให้ใช้ตัวสะกดตามพจนานุกรม ฉบับราชบัณฑิตยสถาน พ.ศ. 2554 เป็นมาตรฐานการเขียนหนังสือไทยในวงราชการและวงการศึกษาแทน โดยลงเผยแพร่ในราชกิจจานุเบกษาเมื่อวันที่ 13 กรกฎาคม พ.ศ. 2556

ต่อมาราชบัณฑิตยสถานได้เปิดให้ทดสอบระบบพจนานุกรม ฉบับราชบัณฑิตยสถาน พ.ศ. 2554 แบบออนไลน์ตั้งแต่วันที่ 24 ตุลาคม พ.ศ. 2557 และเปิดให้ดาวน์โหลดโปรแกรมประยุกต์พจนานุกรม ฉบับราชบัณฑิตยสถาน พ.ศ. 2554 สู่โทรศัพท์เคลื่อนที่แบบสมาร์ตโฟนตั้งแต่วันที่ 21 กันยายน พ.ศ. 2558

## อ้างอิง

## แหล่งข้อมูลอื่น
* ระบบสืบค้นพจนานุกรม ฉบับราชบัณฑิตยสถาน พ.ศ. ๒๕๕๔

ราชบัณฑิตยสถาน พ.ศ. 2554
หมวดหมู่:สำนักงานราชบัณฑิตยสภา
หมวดหมู่:เว็บไซต์พจนานุกรม
เอดีบัลโด เอร์โมซา

**เอดีบัลโด โรคัซ เอร์โมซา** () หรือที่ชาวต่างชาติรู้จักกันในชื่อ **โบลีเบีย** ()  เกิดเมื่อวันที่ 17 พฤศจิกายน ค.ศ. 1985 เป็นนักฟุตบอลสองสัญชาติ คือ บราซิล และ โบลิเวีย ลงเล่นในตำแหน่งกองกลาง โดยปัจจุบันได้ลงเล่นให้กับ สโมสรฟุตบอลเอสซีจี เมืองทอง ยูไนเต็ด ในไทยพรีเมียร์ลีก

## อ้างอิง

## แหล่งข้อมูลอื่น
* Naval official profile  
* SambaFoot profile
* Web archive
* Stats and profile at Zerozero
* Stats at ForaDeJogo 
* Portuguese League stats  
* Futpédia profile  (Profile 2)
* 
* Guardian Stats Centre 
* Soccerway profile

หมวดหมู่:นักฟุตบอลชาวบราซิล
หมวดหมู่:นักฟุตบอลชาวโบลิเวีย
หมวดหมู่:กองกลางฟุตบอล
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:บุคคลจากกูยาบา
ถั่วแปบ

**ถั่วแปบ** อาจหมายถึง

* ถั่วแปบ (พืช), ชื่อไม้เถาชนิด *Dolichos lablab* L. ในวงศ์ Leguminosae ดอกสีม่วงฝักแบน ๆ
* ขนมถั่วแปบ, ชื่อขนมชนิดหนึ่งทำด้วยแป้งข้าวเหนียวต้มคลุกกับมะพร้าว มีไส้ถั่วเขียวเราะเปลือกนึ่ง มีลักษณะแบน ๆ คล้ายถั่วแปบ โรยงาและน้ำตาล
ร็อคกี้ ฟูเอนเตส

**ร็อคกี้ ฟูเอนเตส** นักมวยสากลชาวฟิลิปปินส์เกิดเมื่อ 10 กุมภาพันธ์ พ.ศ. 2529 ที่เซบูซิตี จังหวัดเซบู 
## ประวัติ
ฟูเอนเตสเริ่มชกมวยสากลอาชีพครั้งแรกเมื่อ 12 มิถุนายน พ.ศ. 2546 ชนะคะแนน แจ็กเคียล คอลลามาร์ และขึ้นชกชนะรวดอีก 2 ครั้ง ในการชกครั้งที่ 4 ฟูเอนเตสชนะน็อคจอห์น อีแมน ฮัวเรซ ยก 4 และหลังจากการชกครั้งนั้น ฮัวเรซเสียชีวิตเพราะสมองได้รับความกระทบกระเทือน หลังจากนั้น ฟูเอนเตสได้ครองแชมป์ฟิลิปปินส์รุ่นมินิมัมเวท และได้มาชกนอกรอบกับนักมวยระดับรองแชมป์โลกในไทยหลายคน ทั้ง พนมรุ้งเล็ก กระทิงแดงยิม,  ไก่ชน ส.วรพิน และชนะ ป.เปาอินทร์ แต่ไม่เคยเอาชนะได้สักครั้ง ฟูเอนเตสเลื่อนขึ้นมาชกรุ่นฟลายเวทเมื่อ พ.ศ. 2549 และได้ครองแชมป์ฟิลิปปินส์รุ่นฟลายเวทใน พ.ศ. 2550 จน พ.ศ. 2553 จึงได้ครองแชมป์ OPBF รุ่นฟลายเวท

ในต้นปี พ.ศ. 2557 ฟูเอนเตส ได้มีโอกาสชิงแชมป์โลกรุ่นฟลายเวทของ IBF ที่ว่าง กับ อำนาจ เกษตรพัฒนา ถึงประเทศไทย เนื่องจากโมรูตี้ เอ็มทานาเล่ เจ้าของตำแหน่งชาวแอฟริกาใต้ได้สละตำแหน่งไปก่อนหน้านั้นไม่นาน ทางฟูเอนเตสซึ่งมีกำหนดการจะชกกับ แม็ควิลเลียมส์ อาร์โรโย รองแชมป์โลกในรุ่นนี้อันดับ 1 ชาวเปอร์โตริโก เพื่อหาผู้ชนะเพื่อขึ้นไปชกชิงแชมป์โลกกับเอ็มทาลาเน่ จึงได้รับคำสั่งจาก IBF ให้เปลี่ยนมาชกกับอำนาจแทน ซึ่งฟูเอนเตสมีความมั่นใจมากที่จะลบสถิติการที่ไม่เคยชนะในประเทศไทยให้ได้ และประกาศว่าจะขอชนะน็อกอำนาจภายในยกที่ 6 เนื่องจากเชื่อมั่นในพลังหมัดที่หนักหน่วงกว่าและประสบการณ์การชกมวยสากลอาชีพที่ยาวนานกว่า แต่ปรากฏว่าในการชกจริง ฟูเอนเตสก็ไม่สามารถทำอะไรอำนาจได้อย่างถนัดถนี่ และตกเป็นฝ่ายแพ้คะแนนไปอย่างเป็นเอกฉันท์ในแบบขาดลอยในที่สุด  
## เกียรติประวัติ
* แชมป์ฟิลิปปินส์รุ่นมินิมัมเวท (2547)
* แชมป์ฟิลิปปินส์รุ่นฟลายเวท (2550)
* แชมป์ OPBF รุ่นฟลายเวท
** ชิง 9 มีนาคม 2553 ชนะคะแนน มาซาฟูมิ คูโบ
** ป้องกันแชมป์ครั้งที่ 1, 5 มิถุนายน 2553 ชนะน็อค ชิเกตากะ ไอเคฮาร่า ยก 11 
** ป้องกันแชมป์ครั้งที่ 2, 5 กันยายน 2553 ชนะน็อค ยาซูโตะ อาริโทมิ ยก 8
** ป้องกันแชมป์ครั้งที่ 3, 27 พฤศจิกายน 2553 ชนะน็อค อินทนนท์ ศิษย์ชะมวง ยก 2 ที่ ฟิลิปปินส์
* เคยชิงแชมป์ต่อไปนี้แต่ไม่สำเร็จ
** ชิงแชมป์ WBO เอเชีย รุ่นจูเนียร์ฟลายเวท 28 ต.ค. 2547 แพ้น็อค ไก่ชน ส.วรพิน ยก 6
**ชิงแชมป์โลก (ที่ว่าง) IBF รุ่นฟลายเวทเมื่อ 22 ม.ค. 2557 แพ้คะแนน อำนาจ เกษตรพัฒนา ที่ จ.นครราชสีมา
**ชิงแชมป์โลก WBC รุ่นฟลายเวท , 22 พฤศจิกายน​ 2557 แพ้ทีเคโอ​ โรมัน กอนซาเลซ () ยก 6 ที่ สระว่าย​น้ำนานาชาติโยโกฮามะ โยโกฮามะ ประเทศญี่ปุ่น

## อ้างอิง
* สถิติการชก 

หมวดหมู่:นักมวยสากลชาวฟิลิปปินส์รุ่นมินิมัมเวท
หมวดหมู่:นักมวยสากลชาวฟิลิปปินส์รุ่นฟลายเวท
หมวดหมู่:แชมป์ OPBF

หมวดหมู่:บุคคลจากเซบู (เมือง)
ภาษาปะหล่องรูไม

**ภาษาปะหล่องรูไม** (Rumai Palaung) หรือ**ภาษาปะหล่องเงิน** มีผู้พูดทั้งหมด 139,000 คน พบในพม่า 137,000 คน ทางตอนเหนือของรัฐฉาน พบในจีน 2,000 คน (พ.ศ. 2538) ทางตะวันตกของยูนนาน ในเขตปกครองตนเองเต๋อหง และตามแนวชายแดนพม่า จัดอยู่ในตระกูลภาษาออสโตร-เอเชียติก กลุ่มภาษามอญ-เขมร สาขามอญ-เขมรเหนือ สาขาย่อยปะหล่อง เป็นภาษาที่ยังมีผู้ใช้อย่างแพร่หลาย ผู้พูดภาษานี้บางส่วนสามารถพูดภาษาไทใหญ่ ภาษาปะหล่องรูไล ภาษาปะหล่องรูชิง ภาษาเนปาล ภาษาพม่า ภาษากะชีน ภาษาจิ่งเผาะ และภาษาจีนได้ มีพจนานุกรม เขียนด้วยอักษรพม่า เรียงประโยคแบบประธาน-กริยา-กรรม
## อ้างอิง
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

 ปะหล่องรูไม
 ปะหล่องรูไม
ภาษาปะหล่องชเว

**ภาษาปะหล่องชเว** (Shwe Palaung) หรือ**ภาษาปะหล่องทอง** มีผู้พูดทั้งหมด 150,000 คน พบในพม่า 148,000 คน (พ.ศ. 2525) ทางภาคเหนือของรัฐฉาน พบในจีน 2,000 คน (พ.ศ. 2538) ทางตะวันตกเฉียงใต้ของยูนนาน จัดอยู่ในตระกูลภาษาออสโตร-เอเชียติก กลุ่มภาษามอญ-เขมร สาขามอญ-เขมรเหนือ สาขาย่อยปะหล่อง ผู้พูดภาษานี้ใช้ภาษาไทใหญ่เป็นภาษากลางในการติดต่อกับชนกลุ่มอื่น เรียงประโยคแบบประธาน-กริยา-กรรม
## อ้างอิง
* Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

 ปะหล่องชเว
ปะหล่องชเว
สถานี​รับ​สัญญาณดาวเทียม​จุฬาภรณ์

**สถานี​รับ​สัญญาณดาวเทียม​จุฬาภรณ์ มหาวิทยาลัยเกษตรศาสตร์** เป็นสถานีรับสัญญาดาวเทียม ภายใต้ความร่วมมือระหว่างราชอาณาจักรไทยกับสาธารณรัฐประชาชนจีน ซึ่งตั้งอยู่ ณ คณะวิศวกรรมศาสตร์ มหาวิทยาลัยเกษตรศาสตร์ วิทยาเขตบางเขน

## ข้อมูลทั่วไป
สถานีรับสัญญานดาวเทียมภาคพื้นดินจุฬาภรณ์ เป็นความร่วมมือของประเทศไทย และ สภาเทคโนโลยีอวกาศแห่งสาธารณรัฐประชาชนจีน (China Academy Space Technology: CAST) โดย China Great Wall Industry Company และ China Center for Resource Satellite Data and Applications (CRESDA) ในฐานะผู้ผลิต ได้ส่งมอบ เมื่อวันที่ 1 เมษายน 2554  โดยมหาวิทยาลัยเกษตรศาสตร์ ได้จัดสร้างสถานีรับสัญญาณดาวเทียม SMMS “HJ-1A ร่วมกับศูนย์ประยุกต์ใช้ข้อมูลดาวเทียมสำรวจโลกแห่งสาธารณรัฐประชาชนจีน (CRESDA) ภายใต้การสนับสนุนจากกระทรวงเทคโนยีสารสนเทศและการสื่อสารในสมัยนั้น 

สถานีรับสัญญานดาวเทียมภาคพื้นดินจุฬาภรณ์  สามารถรับข้อมูลจากดาวเทียม SMMS โดยตรงวันละ 1-2 รอบ โดยรับสัญญาณจากดาวเทียม SMMS ซึ่งได้ติดตั้งอุปกรณ์ถ่ายภาพสีแบบ CCD ที่สามารถถ่ายภาพได้กว้างถึง 720 กิโลเมตร และอุปกรณ์ถ่ายภาพ Hyperspectrum แบบ 115 แถบความถี่ เพื่อให้นักวิจัยของไทยสามารถเข้าถึงข้อมูลดาวเทียมได้มากขึ้นและเสริมสร้างศักยภาพในการประยุกต์ใช้ข้อมูลดาวเทียมในกิจการสำคัญ ๆ เช่น ภัยพิบัติ ดินถล่ม น้ำท่วม ภัยแล้ง การวางแผนทางการเกษตร การสำรวจทรัพยากรธรรมชาติ ตลอดจนการประเมินผลผลิตทางการเกษตร เป็นต้น ทั้งนี้ได้ทำการทดสอบการรับสัญญาณข้อมูลดาวเทียม SMMS และทดสอบการดำเนินการระบบในภาพรวม (operational test run) ตั้งแต่วันที่ 28 กุมภาพันธ์ 2554 

การประยุกต์ใช้ข้อมูลดาวเทียมสำหรับการเฝ้าระวังและเตือนภัยดินถล่มนี้ ยังเป็นความร่วมมือกับองค์การความร่วมมือด้านอวกาศแห่งเอเชียแปซิฟิก (Asia Pacific Space Cooperation Organizer – APSCO)” ด้วย

## พระราชทานนามสถานี
มหาวิทยาลัยเกษตรศาสตร์ ได้​รับ​พระ​กรุณาธิคุณ​จาก​สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี พระราชทาน​นาม​สถานี​ภาคพื้น​ดิน​รับ​สัญญาณ​ดาวเทียม SMMS (Small Multi Mission Satellite) “HJ-1A” ว่า “สถานี​รับ​สัญญาณ​ดาวเทียม​จุฬาภรณ์”   และ​​เสด็จ​มา​ทรง​เปิด​ใน​วัน​ที่ 9 ก.ค.​ 2554  เวลา 13.00 น.​ ที่​ห้อง​ประมวล​ผล​ข้อมูล​ชั้น 9 อาคาร​บุญสม สุวชิ​รัตน์ คณะ​วิศวกรรมศาสตร์ มก. ซึ่งเป็นการเสด็จทรงงานก่อนจะเสด็จแทนพระบาทสมเด็จพระเจ้าอยู่หัว ไปพระราชทานปริญญาบัตร ประจำปีการศึกษา 2553 เป็นวันแรกด้วย

## ดูเพิ่ม
* http://smms.eng.ku.ac.th  ศูนย์จัดการและประยุกต์ใช้งานดาวเทียม-สถานีรับสัญญาณดาวเทียมจุฬาภรณ์

## อ้างอิง

หมวดหมู่:มหาวิทยาลัยเกษตรศาสตร์
เนื้อ

**เนื้อ** อาจหมายถึง
* กล้ามเนื้อ อวัยวะของสิ่งมีชีวิต
* เนื้อสัตว์ ส่วนประกอบของอาหาร
* เนื้อวัว (ภาษาปาก)
สัจจากาจ จิตรพึงธรรม

**สัจจากาจ จิตรพึงธรรม**  นักแสดงชาวไทย เป็นที่รู้จักในฐานะผู้เข้าประกวด เอ็กแซ็กท์ สตาร์ เซิร์ช ในปี พ.ศ. 2545 และได้รับรางวัลชนะเลิศ ต่อมาได้เซ็นสัญญากับ ค่ายอาร์.เอสฯ มีผลงานละครมาหลายเรื่องและหมดสัญญากับอาร์เอสแล้ว

## ประวัติ
สัจจากาจ จิตรพึงธรรม เกิดเมื่อวันที่ 26 สิงหาคม พ.ศ. 2523 จบการศึกษาระดับปริญญาตรีจากมหาวิทยาลัยอัสสัมชัญ และจบการศึกษาระดับปริญญาโท คณะบริหารธุรกิจ หลักสูตร CEO MBA สาขาการตลาด มหาวิทยาลัยหอการค้าไทย ปัจจุบันกำลังศึกษาต่อ สาขาบริหารจัดการการท่องเที่ยว มหาวิทยาลัยพะเยา ระดับปริญญาเอก

## ผลงานการแสดง
### ผลงานละครโทรทัศน์

### ผลงานภาพยนตร์
* เพื่อน...กูรักมึงว่ะ (2550) (รับเชิญ)

### มิวสิกวีดีโอ
* เพลง เอื้อมเธอไม่ถึง (สันติ ดวงสว่าง)
* เพลง ไม่กล้าจะรัก (สันติ ดวงสว่าง)
* เพลง อยากเก็บเธอไว้ทั้งสองคน (ทาทา ยัง)

## อ้างอิง

## แหล่งข้อมูลอื่น
* instagram art_sajjakarge

หมวดหมู่:นักแสดงชายชาวไทย
หมวดหมู่:บุคคลจากคณะบริหารธุรกิจ มหาวิทยาลัยอัสสัมชัญ ABAC
บุคคลจากคณะบริหารธุรกิจ มหาวิทยาลัยหอการค้าไทย
กำลังศึกษาคณะบริหารธุรกิจการท่องเที่ยว ระดับปริญญาเอก มหาวิทยาลัยพะเยา
แผ่นดินไหวในมณฑลยูนนาน กรกฎาคม พ.ศ. 2555

แผ่นดินไหวที่มณฑลยูนนาน พ.ศ. 2555 เกิดเมื่อวันอาทิตย์ที่ 24 มิถุนายน พ.ศ. 2555 เวลา 15.59.34 ตามเวลาท้องถิ่น โดยเกิดเหตุแผ่นดินไหวขนาด 5.7 ระดับความลึก 9.3 กิโลเมตร และยังมีแผ่นดินไหวตามมาอีก 53 ครั้ง ครั้งที่รุนแรงที่สุด วัดขนาดได้ 3.8 ส่งผลให้มีผู้เสียชีวิต 4 ราย แบ่งเป็นที่มณฑลยูนนาน 3 ราย และมณฑลเสฉวน 1 ราย มีรายงานว่ามีผู้บาดเจ็บ 104 ราย และบาดเจ็บสาหัส 20 ราย จากเหตุแผ่นดินไหวครั้งนี้ทำลายบ้านเรือนไปกว่า 4,280 หลัง ถนนและระบบน้ำประปาถูกตัดขาด สร้างความเดือดร้อนให้ชาวบ้านกว่า 20,000 คน  และยังทำให้ปศุสัตว์ที่เลี้ยงไว้ตายไปกว่า 1,200 ตัว 

## อ้างอิง
* http://www.manager.co.th/china/viewnews.aspx?NewsID=9550000077666 
* http://www.lasvegassun.com/news/2012/jun/24/as-china-earthquake/
* http://reliefweb.int/node/506127
* http://www.springnewstv.tv/news/foreign/15887.html
* http://reliefweb.int/sites/reliefweb.int/files/resources/EQ-2012-000103-CHN_0625.pdf

หมวดหมู่:แผ่นดินไหวในประเทศจีน
ชเว กึม-ช็อล

**ชเว กึม-ช็อล** (Chosŏn'gŭl: 최금철; Hanja: 崔金哲; เกิด 9 กุมภาพันธ์ ค.ศ. 1987) เป็นนักฟุตบอล สัญชาติเกาหลีเหนือ ปัจจุบันได้ลงเล่นให้แก่ สโมสรฟุตบอลเอสซีจี เมืองทอง ยูไนเต็ด ใน ไทยพรีเมียร์ลีก

## อ้างอิง

หมวดหมู่:นักฟุตบอลชาวเกาหลีเหนือ
หมวดหมู่:กองหน้าฟุตบอล
หมวดหมู่:ผู้เล่นในไทยลีก
หมวดหมู่:บุคคลจากเปียงยาง
จักรพันธ์ พรใส

**จักรพันธ์ พรใส** (ชื่อเล่น: บอล; เกิด 28 มีนาคม พ.ศ. 2530) เป็นนักฟุตบอลชาวไทย เล่นในตำแหน่งปีก ปัจจุบันเล่นให้กับขอนแก่น เอฟซี ในไทยลีก 3 โซนภาคตะวันออกเฉียงเหนือ

จักรพันธ์ ถูกยืมตัวจากแบงค็อก ยูไนเต็ด เพื่อมาเล่นกับราชบุรี มิตรผล ถึงสองฤดูกาล กระทั่งทางสโมสร ราชบุรี มิตรผล ได้เซ็นสัญญาเข้าร่วมทีมอย่างถาวร

## ทำประตูในนามทีมชาติ

มีชื่อในกราฟิกการถ่ายทอดสด ในการแข่งขันฟุตบอลชิงแชมป์แห่งชาติอาเซียน 2022 เป็นตัวสำรองลงสนามในนัดชิงชนะเลิศ วันที่ 16 มกราคม 2566 ทีมชาติไทย พบกับ ทีมชาติเวียดนาม ซึ่งทีมชาติไทยได้แชมป์ 

## รางวัลที่ได้รับ
;เมืองทอง ยูไนเต็ด
* **ชนะเลิศ** ไทยพรีเมียร์ลีก (1) : 2555

;รางวัลส่วนตัว
* ผู้เล่นยอดเยี่ยมประจำเดือนของไทยลีก 2: กันยายน 2565

## อ้างอิง

* ประวัติ จักรพันธ์ พรใส 

หมวดหมู่:นักฟุตบอลชายชาวไทย
หมวดหมู่:ผู้เล่นสโมสรฟุตบอลเพื่อนตำรวจ
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นสโมสรฟุตบอลสุพรรณบุรี
หมวดหมู่:ผู้เล่นสโมสรฟุตบอลบีจี ปทุม ยูไนเต็ด
หมวดหมู่:ผู้เล่นสโมสรฟุตบอลแบงค็อก ยูไนเต็ด
หมวดหมู่:ผู้เล่นสโมสรฟุตบอลราชบุรี
หมวดหมู่:ผู้เล่นสโมสรฟุตบอลอยุธยา ยูไนเต็ด
หมวดหมู่:ผู้เล่นสโมสรฟุตบอลเชียงใหม่
หมวดหมู่:นักฟุตบอลจากจังหวัดหนองคาย
หมวดหมู่:กองกลางฟุตบอล
หมวดหมู่:นักฟุตบอลทีมชาติไทย
หมวดหมู่:ผู้เล่นในไทยลีก
หมวดหมู่:ปีกฟุตบอล